CELEX: 32008D0047
Language: da
Date: 2007-12-20 00:00:00
Title: 2008/47/EF: Kommissionens beslutning af 20. december 2007 om godkendelse af den kontrol forud for eksport, som USA foretager af jordnødder og jordnøddeprodukter vedrørende forekomst af aflatoksiner (meddelt under nummer K(2007) 6451) (EØS-relevant tekst )

15.1.2008   
            
            
               DA
            
            
               Den Europæiske Unions Tidende
            
            
               L 11/12
            
         
      KOMMISSIONENS BESLUTNING
   
   af 20. december 2007
   om godkendelse af den kontrol forud for eksport, som USA foretager af jordnødder og jordnøddeprodukter vedrørende forekomst af aflatoksiner
   (meddelt under nummer K(2007) 6451)
   (EØS-relevant tekst)
   (2008/47/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (1), særlig artikel 23, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 1881/2006 af 19. december 2006 om fastsættelse af grænseværdier for bestemte forurenende stoffer i fødevarer (2) er der fastsat grænseværdier for aflatoksiner i fødevarer. Kun fødevarer, der overholder grænseværdierne, må bringes i omsætning.
            
         
               (2)
            
            
               I henhold til forordning (EF) nr. 882/2004 skal medlemsstaterne sikre, at offentlig kontrol foretages regelmæssigt, på grundlag af en risikovurdering og med passende hyppighed, så forordningens mål nås, hvilket bl.a. vil sige at forebygge eller fjerne risici for mennesker og dyr eller nedbringe dem til et acceptabelt niveau.
            
         
               (3)
            
            
               I henhold til artikel 23 i forordning (EF) nr. 882/2004 kan kontrol, som et tredjeland foretager af foderstoffer og fødevarer umiddelbart forud for eksport til Fællesskabet med henblik på at verificere, om de eksporterede produkter opfylder EF-kravene, godkendes.
            
         
               (4)
            
            
               Der kan kun gives godkendelse til et tredjeland, hvis det efter EF-audit er påvist, at foderstoffer eller fødevarer, der er eksporteret til Fællesskabet, opfylder EF-kravene eller tilsvarende krav, og den kontrol, der foretages i tredjelandet forud for afsendelsen, anses for at være så effektiv, at den kan erstatte eller reducere dokumentkontrol, identitetskontrol og fysisk kontrol som foreskrevet i fællesskabslovgivningen.
            
         
               (5)
            
            
               USA forelagde i april 2005 Kommissionen en anmodning om at blive godkendt med hensyn til den kontrol forud for eksport, der foretages af USA’s kompetente myndigheder af aflatoksinforureningen i jordnødder og jordnøddeprodukter bestemt til eksport til Fællesskabet.
            
         
               (6)
            
            
               Kommissionens Levnedsmiddel- og Veterinærkontor (FVO) gennemførte et kontrolbesøg i USA i perioden 18.-22. september 2006 med henblik på at vurdere de eksisterende kontrolsystemer til forebyggelse af aflatoksinforurening i jordnødder og jordnøddeprodukter og for at verificere, om kontrollen forud for eksport af de pågældende produkter, der eksporteres til Fællesskabet, sikrer, at produkterne opfylder Fællesskabets krav. Konklusionen var, at USA har et veldefineret system til kontrol af aflatoksinindhold i jordnødder og godkendte laboratorier med fine præstationer. USA’s kompetente myndigheder har forpligtet sig at afhjælpe og har taget skridt til at afhjælpe de mindre mangler, der blev konstateret.
            
         
               (7)
            
            
               Den kontrol forud for eksport, som USA foretager af jordnødder og jordnøddeprodukter for at sikre, at Fællesskabets grænseværdier for aflatoksiner overholdes, bør derfor godkendes.
            
         
               (8)
            
            
               I henhold til artikel 16, stk. 2, i forordning (EF) nr. 882/2004 skal medlemsstaterne tilpasse hyppigheden af fysisk importkontrol til risiciene i forbindelse med de forskellige typer fødevarer, bl.a. under hensyntagen til de garantier, der er givet af de kompetente myndigheder i det tredjeland, de pågældende fødevarer kommer fra. Systematisk kontrol forud for eksport foretaget i USDA’s regi i overensstemmelse med Fællesskabets godkendelse i henhold til artikel 23 i forordning (EF) nr. 882/2004 giver stærke garantier til medlemsstaternes myndigheder. Medlemsstaterne bør derfor nedsætte hyppigheden af den fysiske kontrol af de pågældende varer til et niveau, der er passende i forhold til garantierne.
            
         
               (9)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Godkendelse af kontrol forud for eksport
   Den kontrol forud for eksport vedrørende aflatoksiner, der foretages af USA’s landbrugsministerium (USDA) umiddelbart inden eksport til Fællesskabet, godkendes for følgende fødevarer og produkter heraf (i det følgende benævnt »fødevarer«):
   
               a)
            
            
               jordnødder henhørende under KN-kode 1202 10 90 eller 1202 20 00
            
         
               b)
            
            
               jordnødder henhørende under KN-kode 2008 11 94 (i pakninger af nettovægt over 1 kg) eller 2008 11 98 (i pakninger af nettovægt ikke over 1 kg)
            
         
               c)
            
            
               ristede jordnødder henhørende under KN-kode 2008 11 92 (i pakninger af nettovægt over 1 kg) eller 2008 11 96 (i pakninger af nettovægt ikke over 1 kg).
            
         Godkendelsen af kontrollen forud for eksport gælder kun for jordnødder anført i stk. 1, som er produceret på USA’s område.
   Artikel 2
   Betingelser for godkendelse af kontrol forud for eksport
   1.   Sendingen ledsages af:
   
               a)
            
            
               resultaterne af prøveudtagning og analyser, der er foretaget af et laboratorium godkendt af USDA, og som er gennemført i overensstemmelse med Kommissionens forordning (EF) nr. 401/2006 af 23. februar 2006 om prøveudtagnings- og analysemetoder til offentlig kontrol af indholdet af mykotoksiner i fødevarer (3).
            
         
               b)
            
            
               et certifikat (4), jf. bilaget, som er udfyldt, underskrevet og verificeret af en bemyndiget repræsentant for USDA, når det drejer sig om fødevarer fra USA.
            
         2.   Enhver sending af fødevarer identificeres ved hjælp af en kode, som svarer til koden på rapporten om resultaterne af prøveudtagning og analyse og på certifikatet, som er omhandlet i stk. 1, litra b). Hver enkelt pose eller anden emballagetype i sendingen identificeres med denne kode.
   3.   Certifikatet, jf. stk. 1, litra b), er kun gyldigt til import af fødevarer til Fællesskabet i højst fire måneder fra udstedelsesdatoen.
   Artikel 3
   Opdeling af en sending
   Hvis en sending opdeles, ledsages alle dele af den opdelte sending til og med engrosleddet af kopier af det certifikat, der er omhandlet i artikel 2, stk. 1, litra b), og som er attesteret af den kompetente myndighed i den medlemsstat, hvor opdelingen har fundet sted. Attesterede kopier af certifikatet kan endvidere udleveres af den kompetente myndighed på det tidspunkt, hvor produkterne overgår til fri omsætning, hvis fødevarevirksomhedslederen erklærer at have til hensigt at opdele sendingen.
   Artikel 4
   Offentlig kontrol
   Dokumentkontrollen, jf. artikel 16, stk. 1, i forordning (EF) nr. 882/2004, foretages på det sted, hvor varen først indføres til Fællesskabet, og dokumentation for denne kontrol skal ledsage sendingen.
   I overensstemmelse med artikel 16, stk. 2, litra d), og artikel 23, stk. 2, i forordning (EF) nr. 882/2004 skal hyppigheden af den fysiske kontrol af sendinger af fødevarer omhandlet i artikel 1 i denne beslutning, som medlemsstaterne skal foretage, markant nedsættes, på betingelse af at artikel 2 i denne beslutning er overholdt.
   Artikel 5
   Denne beslutning anvendes fra den 1. december 2007.
   Artikel 6
   Denne beslutning er rettet til medlemsstaterne.
   
      Udfærdiget i Bruxelles, den 20. december 2007.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EUT L 165 af 30.4.2004, s. 1. Senest ændret ved Rådets forordning (EF) nr. 1791/2006 (EUT L 363 af 20.12.2006, s. 1).
   
      (2)  EUT L 364 af 20.12.2006, s. 5. Ændret ved forordning (EF) nr. 1126/2007 (EUT L 255 af 29.9.2007, s. 14).
   
      (3)  EUT L 70 af 9.3.2006, s. 12.
   
      (4)  Certifikatet er baseret på den standardformular, der er fastsat i bilag I til Kommissionens beslutning 2007/240/EF af 16. april 2007 om nye veterinærcertifikater for levende dyr, sæd, embryoner, æg og animalske produkter, der føres ind i Fællesskabet (EUT L 104 af 21.4.2007, s. 37). De forklarende bemærkninger til certifikatet i bilag I til nævnte beslutning er ligeledes relevante for det certifikat, der er fastsat i bilaget til nærværende beslutning. I henhold til forordning (EF) nr. 882/2004 er det muligt, at certifikaterne i fremtiden udstedes i elektronisk format, når de nærmere praktiske regler er aftalt.
   
      BILAG